E penn kentañ tout nem boa ket choant da ziskouez ar  pezh e raen, evidon-me ne oa ket brav a-walch evit diskouez dan dud, hag un devezh, un den eus ar chelch justamant en deus lavaret din e vefe kontant da gaout un dresadenn graet ganin evit profañ dur plach a zañs ganeomp. Asañtet em eus diskouez dezhañ ar pezh e raen ha plijet eo bet ma mignoned gant ar prof-se, goulennet o doa diganin ma vefen kontant da ziskouez an tresadennoù all e-pad gouel 50 deiz-ha-bloaz ar chelch. 10 vloaz zo dija. A-benn ar fin em eus lavaret ya ha nouzon ket petra zo bet,  berzh spontus en doa graet an diskouezadeg-se, kalz taolennoù a zo bet prenet gant tud a bep seurt. Souezhet-bras e oan rak james nem bije soñjet e vije bet prenet un deiz bennak tresadennoù graet ganin e-barzh ma ranndi bihan, chañs spontus am eus bet, ar peurrest a zo aet da heul, tud all o doa goulennet prenañ taolennoù, diskouezadegoù a zo bep kinniget din ivez... Ha war-lerch gant avañtur Henriot ha bremañ gant Pascal Jaouen on aet pelloch choazh. Met ne gomprenan ket choazh perak e seblant ma  liverezh plijout dan dud, ur sapre burzhud eo evidon-me met evel-just on kontant-tre ha james ne lavarin mersi a-walch. Mersi bras dar chelch ivez en doa roet ur chañs din, atav ken pouezus eo ar chelch, un eil familh eo evidon-me.